Legger ned sju kullkraftverk i Storbritannia - Tu.no
TU
Digi.no
Inside Telecom
Veier24
TU Jobb
Video
Maritim
Energi
Elbil
Bygg
INNHOLDLEDIGE JOBBERKONFERANSERBestill Ekstra
SØK
LOGG INN
KRAFT
Legger ned sju kullkraftverk i Storbritannia
Gammel kullkraft fases ut, erstattes av kjernekraft.
Kull ut, kjernekraft inn: Britene planlegger å fase ut kullkraft, og har vedtatt storstilt subsidiering av kjernekraft for å erstatte tapt kraftproduksjon. Illustrasjonsbilde: Håkon Jakobsen
Jannicke NilsenRedaktør
10. jan. 2014 - 16:05
FacebookTwitterLinkedin
Mens Tyskland har vedtatt å fase ut all kjernekraft i løpet av 2022, går britene motsatt vei og faser ut kullkraft til fordel for kjernekraft.
Det britiske kraftselskapet RWE npower, en del av det tyskeide energikonsernet RWE group, har nettopp offentliggjort hvordan de planlegger å møte kravene i et EU-direktiv som setter strenge krav til europeiske klimagassutslipp fra 2016.
Stenges
Konklusjonen ble levert EU-myndighetene før jul: En liste over sju av kraftselskapets eldre kullkraftverk som skal stenges innen 2023.
EU-regelverk krever at kraftverksoperatører enten må oppgradere gamle kraftanlegg med ny teknologi for å klare å nå nye utslippskrav, eller godta et program for begrenset aktivitet i kraftverket fram til 2023.
Da må kraftverkene stenges for godt eller søke om tillatelse til å drive etter nye standarder.
Les også: Regjeringen vil opprette forskningssenter for thorium
Må produsere mindre
Kravene i programmet Limited Life Derogation (LLD) krever at selskapene reduserer kraftproduksjonen i de innmeldte kraftverkene.
LLD-kraftverk kan maksimalt ha 17.500 driftstimer fra 1. januar 2016 fram til slutten av 2023, når de må stenge ned. De kraftverkene som innlemmes i LLD er ansett for å være anlegg som det ikke vil lønne seg å oppgradere.
Britiske myndigheter har tillatt at kraftselskap som melder egne kraftverk inn i LLD kan ta disse ut igjen og erstatte de med andre anlegg fram til slutten av 2015.
– Dette er veldig viktige beslutninger, og vi har tenkt lenge og hardt på hva som er riktig for vår forretningsvirksomhet, kraftverkene våre og våre ansatte. Vi ønsker fleksibiliteten som den britiske regjeringen gir oss velkommen, ved at vi får lov til å ta den endelige beslutningen i 2015, sier daglig leder Kevin Nix i Generation UK i RWE npower i en pressemelding.
Les også: Russlands flytende atomkraftverk er snart klar for serieproduksjon
Foreløpig valg
Stor usikkerhet om framtidige rammebetingelser som følge av ny, britisk energilovgivning har gjort selskapets arbeid med å plukke ut kullkraftverk vanskelig. De anleggene som står på selskapets foreløpige liste er følgende:
Aberthaw
Didcot B module 5
Didcot B module 6
Cheshire CHP
Conoco Phillips CHP
Grimsby CHP
Hythe CHP
Beslutningen tas godt i mot av miljøorganisasjoner, men fører også til bekymring for Storbritannias energisituasjon.
Landet har ikke veldig mye å frykte, ifølge senior markedsanalytiker John Brottensmo i Bergen Energi.
Ny kjernekraft
– I likhet med mange europeiske land har Storbritannia bygget ut en del fornybar energi i form av vindkraft som i hvert fall hjelper kraftsystemet når det blåser. Det har ligget i kortene at gamle kullkraftverk skal ha begrenset antall timer de får lov til å kjøre før de legges ned. Som følge av forventningene, spesielt i Storbritannia, om nedlegging av kullkraftverk, er det lagt planer om å subsidiere nye kjernekraftverk som er ment å erstatte de kraftverkene som stenges, sier Brottensmo.
I oktober i fjor ble det kjent at britene har undertegnet en avtale med franske EDF om å bygge to reaktorer ved Hinkley Poit C-anlegget i Sommerset sørvest i England. Avtalen er verdt hele 16 milliarder pund, tilsvarende 153 milliarder kroner.
– Britiske myndigheter subsidierer nye kjernekraftverk med rundt 96 pund per MWh for å dekke de enorme investeringskostnadene. Kjernekraft er vanvittig dyrt å investere i, men billig å drive, i motsetning til kullkraftverk som er billig å bygge, men dyrt å drive, sier Brottensmo.
Påvirker ikke
Han sier beslutningen om å legge ned britiske kullkraftverk ikke vil påvirke det norske kraftmarkedet i stor grad, fordi vi har begrenset utviklingskapasitet med Vesteuropa.
– Norge planlegger en kabel til Storbritannia, og sånn sett kan beslutningen påvirke oss. Samtidig er strømprisen jevnt over mye høyere i Storbritannia enn her, derfor vil det sannsynligvis ikke påvirke den planlagte flyten. Slik vi ser det vil effekten av nedleggingene være særbritisk, sier Brottensmo til Teknisk Ukeblad.
Les også:
Verdens eldste reaktor av «Tsjernobyl-typen» igjen i drift
– Kommersialisering av kald fusjon er nært forestående
Her testes radioaktiv betong
Les mer om:
KRAFTNYHETSBREV
×
Kommentarer:
Vi har byttet system for artikkelkommentarer. For å opprette brukerkonto, registrerer du deg med BankID.
Adm. direktør og ansv. redaktør:
Jan M. Moberg
Digitalredaktør TU Medier:
Svein-Erik Hole
Redaktør TU.no:
Tor M. Nondal
Redaktør Teknisk Ukeblad:
Tormod Haugstad
Personvern/cookies
Brukeravtale
All journalistikk er basert på Vær varsom-plakaten og Redaktørplakaten
© 1995-2022 Teknisk Ukeblad Medier AS
Annonsere:
Informasjon og priser
Abonnere:
Papirabonnement
Digitalt abonnement
Kontakt oss:
Kontaktinformasjon
E-post redaksjonen:
Nett - papir/blad
RSS:
RSS-feed forside
Nyhetsbrev:
Meld deg på vårt nyhetsbrev
Besøksadresse:
Grensen 3, 0159 Oslo
Postadresse:
Postboks 380 Sentrum, 0102 Oslo
Fakturaadresse:
Teknisk Ukeblad Medier AS
Postboks 380 Sentrum 0102 Oslo
faktura@tu.no
Telefon/faks:
23 19 93 00/23 19 93 01